b'\n_START_ARTICLE_\nKomet du Toit-Neujmin-Delporte\n_START_SECTION_\nOdkritje\n_START_PARAGRAPH_\nKomet ima precej zanimivo in zapleteno zgodovino odkritja zaradi slabih povezav med drugo svetovno vojno. Ju\xc5\xbenoafri\xc5\xa1ki astronom Daniel du Toit je odkril komet 18. julija 1941 v Ju\xc5\xbeni Afriki. Poslal je sporo\xc4\x8dilo v Observatorij Harvardovega kolid\xc5\xbea, ki pa ni pri\xc5\xa1lo do cilja vse do 27. julija. Med obi\xc4\x8dajnim iskanjem asteroidov je tudi Grigorij Nikolajevi\xc4\x8d Neujmin (v Sovjetski zvezi na Observatoriju Simeis) na\xc5\xa1el komet na fotografski plo\xc5\xa1\xc4\x8di, ki so jo posneli 25. julija. Poslal je sporo\xc4\x8dilo, ki pa je do Harvarda potovalo 20 dni. Uradna potrditev odkritja je bila \xc5\xa1ele 20. avgusta 1941. Nekaj dni pozneje (19. avgusta) je tudi belgijski astronom Eug\xc3\xa8ne Joseph Delporte (1872 \xe2\x80\x93 1955) komet odkril neodvisno od ostalih odkriteljev._NEWLINE_Nekaj tednov pozneje je tudi nem\xc5\xa1ki astronom Paul Oswald Ahnert (1897 \xe2\x80\x93 1989) obvestil Harvard, da je opazil nov komet, vendar ga ne priznavajo kot odkritelja.'